CELEX: 62007CO0456
Language: fi
Date: 2008-05-21 00:00:00
Title: Yhteisöjen tuomioistuimen määräys (seitsemäs jaosto) 21 päivänä toukokuuta 2008. # Karol Mihal vastaan Daňový úrad Košice V. # Ennakkoratkaisupyyntö: Najvyšší súd Slovenskej republiky - Slovakia. # Yhteisöjen tuomioistuimen työjärjestyksen 104 artiklan 3 kohdan ensimmäinen alakohta - Kuudes arvonlisäverodirektiivi - Verovelvolliset - 4 artiklan 5 kohdan ensimmäinen alakohta - Julkisoikeudelliset yhteisöt - Haastemiehet - Luonnolliset henkilöt ja oikeushenkilöt. # Asia C-456/07.

Yhteisöjen tuomioistuimen määräys (seitsemäs jaosto) 21.5.2008 – Mihal vastaan Daňový úrad Košice V
      (asia C‑456/07)
      Yhteisöjen tuomioistuimen työjärjestyksen 104 artiklan 3 kohdan ensimmäinen alakohta – Kuudes arvonlisäverodirektiivi – Verovelvolliset – 4 artiklan 5 kohdan ensimmäinen alakohta – Julkisoikeudelliset yhteisöt – Haastemiehet – Luonnolliset henkilöt ja oikeushenkilöt
      Verotus – Jäsenvaltioiden lainsäädännön yhdenmukaistaminen – Liikevaihtoverot – Yhteinen arvonlisäverojärjestelmä – Verovelvolliset (Neuvoston direktiivin 77/388 4 artiklan 5 kohdan ensimmäinen alakohta) (ks. 23 kohta)
      Aihe 
      
         
               Ennakkoratkaisupyyntö – Najvyšši súd Slovenskej republiky – Jäsenvaltioiden liikevaihtoverolainsäädännön yhdenmukaistamisesta
                  – yhteinen arvonlisäverojärjestelmä: yhdenmukainen määräytymisperuste – 17.5.1977 annetun kuudennen neuvoston direktiivin
                  77/388/ETY (EYVL L 145, s. 1) 4 artiklan 5 kohdan ensimmäisen alakohdan tulkinta – Sellaisen julkisoikeudellisen yhteisön
                  sulkeminen verovelvollisuuden ulkopuolelle, joka harjoittaa toimintaa tai suorittaa liiketoimia viranomaisen ominaisuudessa
                  – Julkisia tehtäviä hoitavien haastemiehien kuuluminen tämän käsitteen soveltamisalaan – Välitön oikeusvaikutus
               
            Ratkaisu 
      Haastemiehen harjoittaman toiminnan kaltainen yksityishenkilön harjoittama toiminta ei ole arvonlisäverotonta yksinomaan sen
         perusteella, että se muodostuu viranomaisten valtaoikeuksiin kuuluvan toiminnan harjoittamisesta. Siinäkin tapauksessa, että
         haastemiehen katsottaisiin hoitavan tehtävässään tällaista toimintaa, se ei pääasiassa kyseessä olevan lainsäädännön kaltaisen
         lainsäädännön mukaan harjoita toimintaansa julkisoikeudellisena yhteisönä, koska se ei kuulu julkishallintoon vaan harjoittaa
         itsenäistä taloudellista toimintaa vapaan ammatin harjoittajana, eikä se näin ollen kuulu jäsenvaltioiden liikevaihtoverolainsäädännön
         yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17.5.1977 annetun kuudennen neuvoston
         direktiivin 77/388/ETY 4 artiklan 5 kohdan ensimmäisessä alakohdassa säädetyn vapautuksen piiriin.